
Labdien!

Nacionālais veselības dienests (turpmāk – Dienests) ir izvērtējis informāciju par iepriekš pārbaudēs biežāk konstatētajām kļūdām un neatbilstībām, uzrādot Z02 diagnozes un to apakšdiagnozes.
Ņemot vērā iepriekš minēto, Dienesta Kontroles un uzraudzības departaments sagatavojis informatīvu vēstuli ārstniecības iestādēm, kurām ir tiesības norādīt Z02 diagnozes un to apakšdiagnozes. 
Pielikumā:  Kontroles un uzraudzības departamenta vēstule par Z02 diagnozēm un to apakšdiagnožu uzrādīšanu.

Nacionālais veselības dienests (turpmāk – Dienests) ir veselības ministra pārraudzībā esoša institūcija, kura Veselības aprūpes finansēšanas likuma izpildes nodrošināšanai administrē veselības aprūpei paredzētos valsts budžeta līdzekļus, uzrauga Dienesta administrēšanā nodoto valsts budžeta līdzekļu izlietojumu ārstniecības iestādēs[footnoteRef:1] un pārbauda[footnoteRef:2] no valsts budžeta apmaksāto veselības aprūpes pakalpojumu saņemšanas iespējas, to sniegšanas pamatotību un atbilstību līgumam ar Dienestu.  [1:  Veselības aprūpes finansēšanas likuma 15. panta pirmā daļa, Ministru kabineta 01.11.2011. noteikumu Nr. 850 „Nacionālā veselības dienesta nolikums” (turpmāk – Dienesta nolikums) 3.1., 3.2. apakšpunkts]  [2:  Dienesta nolikuma 4.6. apakšpunkts] 


Dienests informē, ka Ministru kabineta 28.08.2018. noteikumu Nr.555 ,,Veselības aprūpes organizēšanas un samaksas kārtība” (turpmāk - Noteikumi Nr. 555) 2.7. apakšpunktā noteikts, ka no valsts budžeta līdzekļiem neapmaksā veselības pārbaudes, kas nepieciešamas darbam vai speciālu atļauju saņemšanai, kā arī veselības pārbaudes transportlīdzekļu vadītājiem un profilaktiskās pārbaudes, kas nav minētas šo noteikumu 1. pielikumā ,,Profilaktiskās apskates (izmeklējumi) un sirds un asinsvadu slimību riska noteikšana”. Izskatot informāciju ,,SSK10”[footnoteRef:3]  konstatēta Z02 diagnožu grupa ,,Administratīvos nolūkos veikta veselības pārbaude un izmeklēšana”, no kā secināms, ka uzrādot kādu no šajā diagnožu grupā norādītajām apakšdiagnozēm (Z02.1 - pārbaude pirms stāšanās darbā, Z02.4 - pārbaude autovadītāja tiesību iegūšanai, Z02.9 - neprecizēta administratīvos nolūkos veikta veselības pārbaude (turpmāk kopā - apakšdiagnozes)) personai nepieciešama pārbaude, kas nav saistīta ar saslimšanu vai kādu konkrētu slimību.  [3:  https://ssk10.spkc.gov.lv/ssk ,,Aktuālā starptautiskā statistiskā slimību un veselības problēmu klasifikācija, 10. redakcija” (turpmāk – SSK10)] 


Dienests uzraudzības darbību ietvaros ir veicis datu analīzi Vadības informācijas sistēmas (turpmāk – VIS) Ambulatoro pakalpojumu apmaksas norēķinu sistēmas (turpmāk – APANS) modulī par periodu no 01.01.2025. līdz 31.10.2025., kuras rezultātā konstatēts, ka vairākas ārstniecības iestādes uzrāda SSK-10 diagnozi Z02 un tās apakšdiagnozes Z02.1., Z02.4. un Z02.9. kā valsts apmaksātus pakalpojumus, lai gan atbilstoši normatīvo aktu prasībām minētie pakalpojumi nav apmaksājami no valsts budžeta līdzekļiem - no valsts budžeta dotācijas no vispārējiem ieņēmumiem, kas piešķirti Veselības ministrijas veselības aprūpes nodrošināšanas programmai[footnoteRef:4]. Līdz ar to Dienests lūdz rūpīgi uzraudzīt pakalpojumu uzskaites procesus un nodrošināt, ka valsts apmaksai tiek uzrādītas tikai tās manipulācijas, kuras saskaņā ar spēkā esošajiem normatīvajiem aktiem ir apmaksājamas no valsts budžeta līdzekļiem.  [4:  Ministru kabineta 28.08.2018. noteikumu Nr. 555 ,,Veselības aprūpes organizēšanas un samaksas kārtība” 1.3 apakšpunkts.
] 


Papildus Dienests informē, ka turpmāk ceturkšņa kļūdu atlasēs tiks iekļauti arī gadījumi, kuros apmaksai uzrādītas Z02 diagnozes un to apakšdiagnozes, lai nodrošinātu savlaicīgu neatbilstību identificēšanu un novēršanu.

Dienests uzsver, ka atkārtoti konstatējot analoģiskas neatbilstības, tiks veikta papildu datu atlase un izvērtēšana. 







Dokuments parakstīts ar drošu elektronisko parakstu un satur laika zīmogu

